cyanic-selkie/wikianc huggingface dataset:
Canton de Brinon-sur-Beuvron
De Canton de Brinon-sur-Beuvron ass eng fréier franséisch administrativ Andeelung am Arrondissement Clamecy, am Departement Nièvre an der Bourgogne-Franche-Comté.
Maurice Pescatore
De Maurice Pescatore gebuer de 6. Mäerz 1870 zu Labarde a Frankräich, a gestuerwen den 30. Abrëll 1928 bei Dakar am Senegal war e lëtzebuergeschen Industriellen, Sportsfunktionär, Auteur a Politiker. ,
De Maurice Pescatore koum um Wäindomaine Château Giscours bei Margaux als Bouf vum Jean-Pierre Pescatore (1846-1905) an der Isabelle Nothomb (Duechter vum Jean-Baptiste Nothomb) op d'Welt.
1896 huet hien d'Gabrielle Barbanson (d'Schwëster vum Gaston Barbanson) bestuet.
Vun 1898 - 1915 war hien Direkter vun der Faiencerie am Rollengergronn, wou hien och 1905 Buergermeeschter gouf. Als Direkter vun der Faiencerie war hie Member vun der Handelskummer.
De Maurice Pescatore war e liberale Politiker a gouf 1908 als Member vun der Liberaler Partei an d'Chamber gewielt, wou en 1912 Rapporteur vum ëmstriddene Schoulgesetz war. 1918 ass hie fir eng Wirtschafts- a Personalunioun ënner dem Kinnek Albert mat der Belsch agetrueden. Wéinst dem Ausgang vum Referendum 1919 zugonschte vun der Groussherzogin Charlotte huet hien 1919 net méi fir d'Chamber kandidéiert.
De Maurice Pescatore war e Frënd vum Baron de Coubertin an zanter 1910 Member vum Olympesche Comité. Hie war 1912 Matgrënner vum Lëtzebuerger Olympesche Comité an 1922-1925 säi President. Vum Rollengergronn ass hien op de Scheedhaff wunne gaangen, wou hien als Gentleman-farmer gelieft huet a vu wou aus e laang Reesen duerch Europa an Afrika gemaach huet. Hie war Proprietär vu Kaffisplantagen an Abessinien (haut Ethiopien). Hie war e passionéierte Jeeër an ass an Algerien, Marokko, Ethiopien, Sudan an am Belsche Kongo op d'Juegd gaangen.
Um Wee zeréck aus Afrika ass hien am Alter vun 58 Joer um tropesche Féiwer gestuerwen.
1932 koum posthum säi Buch Chasses et Voyages au Congo bei den Éditions de la "Revue Mondiale" eraus, an deem hien de Kolonialissem rechtfertegt an domat och d'Gewalt vun de Kolonialmuechten.
Auszeechnungen
Fir un hien z'erënnere gouf am Rollengergronn eng Plaz no him genannt: d'Place Maurice Pescatore, um Bord vun der Rollengergrënnescher Strooss (N12).
Geeschterbunn
Eng Geeschterbunn ass eng Attraktioun, déi op Kiermessen, Joermäert an Attraktiounsparken ze fannen ass. Heibäi ginn d'Leit op engem Weenchen, deen op Schinne fiert, duerch e méi oder manner däischtere Parcours gefouert, op deem Installatiounen oder Effekter dofir suerge sollen, datt d'Leit sech solle grujelen, oder op d'mannst erféieren.
Déi Installatioune kënnen Zeene mat Gespenster, Skletter, Gedéiesch oder soss Monstere weisen; se kënnen elektresch animéiert sinn an duerch Luucht- an/oder Touneffekter verstäerkt ginn. Heiansdo suergen och verkleeten oder maskéiert Persounen dofir, datt d'Leit am Weenchen erféieren.
Déi éischt Geeschterbunn gouf 1933 am Wiener Prater opgemaach.
Ghost train (ride)
Rued (Simmer)
Rued ass eng Uertschaft an der Gemeng Habscht.
Geographie
Rued läit um rietsen Uwänner vun der Äisch, am Nordhank vum Kréckelsbierg, um Fouss vum Bësch mat dem Numm Hélz.
Vereent Federatioun vun de Planéiten
Aféierung
D'Vereent Federatioun vun de Planéiten (eng.: United Federation of Planets, de.: Vereinigte Föderation der Planeten), och kuerz Federatioun genannt, ass eng interstellar Allianz vu planetaresche Regierungen an Kolonieen, déi gréisstendeels am Alpha Quadrant ass.
Rued (Simmer)
Geschicht
Rued war bis 1843 eng eegestänneg Gemeng. Vun do u bis Enn 2017 huet et zu der Gemeng Simmer gehéiert. Op den 1. Januar 2018 ass dës mat der Gemeng Habscht fusinéiert.
Bekannt Leit vu Rued
De Medezinner a Botaniker Henri-Jean-Népomucène Crantz ass de 25. November 1722 zu Rued op d'Welt komm.
Vereent Federatioun vun de Planéiten
Aféierung
Déi verschidde Memberen hu sech zu enger Federatioun zesummegeschloss, fir eng friddlech Koexistenz, gemeinsamen Handel, Wëssenschaft, Verdeedegung a virun allem Erkundung vun neie Welten z'organiséieren. Den Territoire vun der Federatioun ëmfaasst Dozende vu Secteuren am Alpha- a Beta-Quadrant, mat enger Ausdeenung vu méi wéi 8.000 Liichtjoer. Am Joer 2375 gëtt et iwwer 150 Memberwelten an iwwer 1000 deelautonom Kolonieen. Vill vun de momentane Memberwelte ware fréier mënschlech Kolonien, wat haut de Grond dofir ass, datt d'Mënschen de gréissten Deel vun der Starfleet ausmaachen.
Henri Cornet
Biographie
Den Henri Cornet ass bis elo nach ëmmer de jéngste Vainqueur vun engem Tour de France. Mat 20 Joer krut hien den Tour vun 1904 virum gréngen Dësch den 2. Dezember 1904 zougesprach. Hie war op der fënnefter Plaz an duerch d'Deklassement vun de véier Éischten ass hien dunn N° 1 ginn.
De Rescht vu senger Carrière war net sou dichteg, hien huet zwar nach 1906 Paris - Roubaix gewonnen, no enger zweeter Plaz 1905. De Cornet war och zweeten am Bordeaux - Paris 1905.
Vereent Federatioun vun de Planéiten
D'Borg-Kris
Am Joer 2367 koum et bei Wolf 359, engem Stäresystem, dat ongeféier 8 Liichtjoer vun der Äerd ewech ass, zu enger vun de follgeräichste Konfrontatiounen an der Geschicht vun der Federatioun.
D'Borg Kollektiv, eng Rass vu kybernetsche Liewewiesen (Liewewiesen, déi zu engem Deel Humanoid, zu engem aneren Deel Roboter sinn), waren hei d'Agressoren an wollten d'Federatioun als gréisst Muecht am Alpha Quadranten zerschloen, fir selwer e Fouss an den Alpha Quadrant ze kréien. Bei Wolf 359 sinn Dausende vu Schëffer an Dausende vu Liewen ausgeläscht ginn.
Den Dominion-Krich
Uganks den 2370er Jore gouf am bajoranesche Secteur, an deem d'Federatioun d'Stärebasis Deep Space Nine ënnerhällt, e Wuermlach entdeckt, dat am Gamma Quadrant e stabilt Enn huet. Sou koum et och zu engem Éischte Kontakt mam Dominion, der stäerkster Muecht am Gamma Quadrant.
D'Dominion, en Imperium dat nëmmen op d'Vergréisserung vum eegenen Territoire beduecht ass, huet séier mat der Cardassianescher Unioun e Krichsbündnis geschloss an zesummen déi aner Muechten vum Alpha Quadrant ugegraff.
Dëst war eng vun den gréisste Krisen an der Geschicht vun der Federatioun, virun allem wann ee bedenkt, datt d'Federtioun d'Verloschter bei der Schluecht bei Wolf 359 nach net konnt opschaffen. D'Federatioun, souwéi hir Alliéiert d'Klingonen an d'Romulaner, huet hei Dausende vu Schëffer a Millioune vu Liewe verluer.
D'Géigner an d'Verbëndeter vun der Federatioun
Zanter hirem Bestoen hat d'Federatioun eng Rei vu Géigespiller. Hei eng Lëscht vun de Vëlker mam diplomateschem Status, deen d'Federatioun dem jeeweilege Vollek géintiwwer huet:
Organer vun der Federatioun
D'Federatioun ass a verschidden Organer ënnerdeelt. Zu dësen Organer gehéieren zum Beispill:
Cecil Taylor
De Cecil Percival Taylor, gebuer de 25. Mäerz 1929 an der Stad New York, ass en US-amerikaneschen Jazzpianist, Komponist an Dichter.
Saint-Gilles / Sint-Gillis
Saint-Gilles (franséisch); Sint-Gillis (hollännesch) ass eng vun den 19 Gemengen an der Haaptstadregioun Bréissel.
Am Abrëll 2006 hunn do 46.519 Awunner gelieft. Saint-Gilles huet eng Fläch vun 2,51 km², a sou 18.533 Awunner/km². Et läit südlech vun der Stad Bréissel. Hei steet d'Gare du Midi, Endstatioun vum TGV, Eurostar a vum Thalys. Soss ronderëm grenzt et u Forest, Ixelles an Anderlecht.
Geschicht
Saint Gilles, baussent de Stadmauere vu Bréissel geleeën, war bis an d'19. Joerhonnert de Geméissgaart vu Bréissel. Nodeem d'Festungsmauere vu Bréissel ofgedroe gi waren, huet sech Saint-Gilles schëtzeg entwéckelt. Et zeechent sech duerch eng räich Architektur vun der Joerhonnertwenn vum 19. zum 20. Joerhonnert aus, ë. a. duerch eng aussergewéinlech héich Zuel vun Haiser am Jugendstil.
Agnostizismus
De Begrëff Agnostizismus (v. griich.: a-gnoein - net wëssen) gëtt mat zwou verschiddene Bedeitungen associéiert. Éischtens bezeechent dee Begrëff déi philosophesch an theologesch Usicht, datt d'Existenz oder d'Net-Existenz vun engem Gott (respektiv Gëtter) entweeder onbekannt oder grondsätzlech net erkennbar ass. An anere Wieder, d'Existenz vun engem oder méi Gëtter ass weeder beweisbar, nach ze widderleeën. Dowéinst refuséieren d'Agnostiker, sech kloer zum Glawen un d'Existenz vun engem Gott ze bekennen. Mä am Géigesaz zum Atheismus schléisst den Agnostizismus d'Méiglechkeet, datt et awer e Gott kéint ginn, net aus.
Zweetens bezeechent de Begrëff Agnostizismus erkenntnestheoreetesch Léieren, déi d'Erkennbarkeet vun der Welt am grousse Ganzen oder a wichtege Beräicher bezweifelen.
Édouard Kutter
Édouard Kutter heeschen zwéi lëtzebuergesch Fotografen, déi Papp a Jong sinn:
Canton de Moncoutant
De Canton de Moncoutant ass eng fréier franséisch administrativ Andeelung am Arrondissement Parthenay, am Departement Deux-Sèvres an der Regioun Nei-Aquitaine.
Grand Prix des Nations
De Grand Prix des Nations war eng Vëloscourse ënner der Form vun engem Eenzelzäitfueren déi vun 1932 bis 2004 ausgedroe gouf.
Entstanen duerch d'Fusioun vum Grand Prix des Nations an dem Chrono des Herbiers, gouf de 15. Oktober 2006 d'Course Chrono des Nations - Les Herbiers Vendée iwwer 47,8 km gefuer.
Um Spaweck
Grand Prix des Nations
Canton d'Acheux-en-Amiénois
De Canton d'Acheux-en-Amiénois ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
John Tebbutt
De Sir John Tebbutt gebuer de 25. Mee 1834 zu Windsor, New South Wales an och do den 29. November 1916 gestuerwen, war en australeschen Astronom.
No him ass e Moundkrater genannt an um australeschen 100-Dollar-Schäin ass säi Bild drop.
Canton de Clamecy
De Canton de Clamecy ass eng franséisch administrativ Andeelung am Arrondissement Clamecy, am Departement Nièvre an der Bourgogne-Franche-Comté.
Henri Kox
Den Henri Kox, gebuer de 7. Mee 1961 an der Stad Lëtzebuerg, ass e lëtzebuergesche Politiker vun déi gréng.
Hien ass Ingenieur a mam Wäibau op der Musel staark verbonnen. Hien huet säi Studium op der RWTH Aachen gemaach a war duerno bis Juli 2004 Professer am Lycée technique des arts et métiers. Hien ass ee vun de Grënnungsmembere vun Eurosolar Lëtzebuerg, a war vun där Vereenegung och den éischte President vun 2002 bis 2019.
Theemen
Hie war vu Kand u vu senger Mamm, der Elisabeth Kox-Risch, hirem Kampf géint déi an den 1970er Jore geplangt Atomzentral zu Remerschen beaflosst, an en huet sech scho fréi fir d'Entwécklung vun erneierbaren Energien agesat. Hie mécht dat op internationalem (President vun Eurosolar Lëtzebuerg), nationalem (an der Chamber) a lokalem (an der Gemeng Réimech) Plang.
Gemengepolitik
Den Henri Kox war vun 1999 bis 2017 Member vum Gemengerot vu Réimech. No de Gemengewalen 2005 war hie bis 2009 Schäffen a gouf dunn 2009 Buergermeeschter. Bei de Gemengrotswalen 2017 huet seng Partei 2 Sëtz verluer, an den Henri Kox gouf just Véiertgewielten. De Jacques Sitz gouf neie Buergermeeschter.
Landespolitik
2013 bis 2018 war hie Vizepresident vun der Chamber a President vun der Commission de l'Environnement an zanter 2015 Vizepresident vun der Commission de l'Agriculture, de la Viticulture, du Développement rural et de la Protection des consommateurs.
Bei de Chamberwale vum 14. Oktober 2018 ass hien de 6. Dezember fir d'Carole Dieschbourg, déi Ministesch gouf, 'nogeréckelt'.
Den 11. Oktober 2019 gouf hien, no enger Regierungsëmbildung, neie Minister fir de Logement an delegéierte Minister fir d'bannenzeg Sécherheet an der Regierung Bettel-Schneider-Bausch. Duerch eng weider Regierungsëmbildung huet den Henri Kox den 23. Juli 2020 de Ressort vun der Bannenzeger Sécherheet ganz vum François Bausch iwwerholl.
Kantonen am Departement Isère
Lëscht vun den 58 Kantonen am Departement Isère, no Arrondissement:
Canton de Pavilly
De Canton de Pavilly ass eng fréier franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Regierung Werner-Schaus II
D'Regierung Werner-Schaus II ass aus de Chamberwale vum 15. Dezember 1968 ervirgaangen. Et war eng Koalitiounsregierung aus CSV an DP, déi de 6. Februar 1969 vereedegt gouf an ufanks aus 7 Ministere bestanen huet.
Den 10. September 1972, nodeem d'Madeleine Frieden-Kinnen am Kader vun der sougenannter Buergfrid-Affär zeréckgetruede war, ass de Jacques Santer als neie Staatssekretär bäikomm. De Camille Ney gouf Minister.
Administration des contributions directes
Historique
D'Steierverwaltung, als autonoomt Organ vun engem onofhängege Groussherzogtum Lëtzebuerg, gouf duerch kinneklech-groussherzogleche Beschloss vum 7. Mäerz 1842 ënner dem Numm Administration des contributions et des accises an d'Liewe geruff.
Marcel Balthasar
De Marcel Balthasar, gebuer de 4. Juni 1939 zu Lëtzebuerg, ass e fréiere Lëtzebuerger Bouschéisser.
Hien huet an där Disziplin 32 Landesrekorder geschoss, war sechsmol Outdoor- an néngmol Indoor-Landesmeeschter an huet Lëtzebuerg op den Olympesche Summerspiller zu München (1972), zu Moskau (1980) an zu Los Angeles (1984) vertrueden.
1974 war hie Sportler vum Joer.
No him genannt
Zu Éiere vum Marcel Balthasar gouf am Mee 2017 den Nationale Bouschéisszenter zu Stroossen no him genannt.
Canton de Saint-Loup-Lamairé
De Canton de Saint-Loup-Lamairé ass eng fréier franséisch administrativ Andeelung am Arrondissement Parthenay, am Departement Deux-Sèvres an der Regioun Nei-Aquitaine.
Parverband Hueschtert-Nidderanven-Schëtter
De Parverband Hueschtert-Nidderanven-Schëtter war bis 2013 e Parverband an der Pastoralregioun Lëtzebuerg an huet aus follgenden 3 Pare mat hire respektive Filialkierchen an enger Uertschaft bestanen. E gouf an den neie Parverband Nei Par Sektor Ost integréiert.
Dës 3 Paren a Filialkierchen an déi eng Uertschaft leien all um Gebitt vun de Gemengen Nidderaanwen a Schëtter.
FC Barcelona
Den FC Barcelona ass, mat iwwer 150.000 Memberen, de gréisste Foussballclub op der Welt. Dës katalounesch Ekipp spillt an der spuenescher "Primera Division" an ass, nieft dem Real Madrid, deen traditiouns- an erfollegräichste Club a Spuenien.
Nieft 2 Champions League-Titele stellt den FC Barcelona mat 27 Titelen och de Rekord mat de meeschte Coupe-Gewënner a Spuenien. Donieft huet den FC Barcelona nach 19 national Championstitele gewonnen. Ausserdeem huet dëse Club nach vill aner Coupen an Titele gewonnen, sief et de Supercup, den europäesche Supercup, d'Copa Catalunya.
Den FC Barcelona ass ee vu wéinege Veräiner déi et fäerdeg bruecht hunn déi 3 "grouss" europäesch Tropheeën, d'Champions League, den UEFA Cup an d'Coupe vun de Coupegewënner, ze gewannen.
Bayer-Bezeechnung
D'Bayer-Bezeechnung besteet aus engem griichesche Buschtaf un deen de Genitiv vum laténgeschen Numm vum Stärebild, an deem de Stär steet, z. B. γ Lyrae oder ζ Ursae Majoris ugehaange gëtt.
De System vun der Bezeechnung mat griichesche Buschtawe gouf spéider vergréissert. Am Ufank mat laténgesche Klengbuschtawen an da mat laténgesche Groussbuschtawen. Déi meescht vun hinne gi rar gebraucht, et gëtt zwar e puer bekannt Ausname wéi h Persei, bei deem et sech a Wierklechkeet ëm en oppene Stärekoup dréint, an de P Cygni. D'Bayer-Bezeechnung mat Groussbuschtawen ass net iwwer de Q eraus gaangen. Haut ginn d'Buschtawe vun R u fir Nimm vu verännerleche Stäre gebraucht.
Eng weider Komplikatioun kënnt aus dem Gebrauch vun héichgestallte Nummere fir den Ënnerscheed bei Stäre mat dem selwechte Buschtaf ze maachen. Bei villen handelt et sech ëm Duebelstären, déi meeschtens awer nëmmen optesch zesummestinn. Donieft gëtt et awer och Ausname wéi déi iwwer 8° um Himmel grouss Stäreketten π1, π2, π3, π4, π5 und π6 Orionis, déi de »Bou« vum Orion ausmaachen.
Zwéi Stären hunn eng duebel Bayer-Bezeechnung: β Tau/γ Aur an den α And/δ Peg. Ausserdeem gëtt et wéinst der offizieller Neiandeelung vun de Stärebillergrenzen duerch d'IAU eng Rei vu Stären, deenen hir Bayer-Bezeechnung si bei aner Stärebiller klasséiert, wéi déi déi hautdesdaags aktuell sinn. Trotzdeem huet sech déi Aart vun der Benennung bewährt an ass och haut nach wäit verbreet.
Bei Stären, fir déi keng Bayer-Bezeechnung existéiert, huet et sech agebiergert, d'Flamsteed-Bezeechnung ze gebrauchen.
François-Xavier de Feller
De François-Xavier de Feller, gebuer den 18. August 1735 zu Bréissel vun Elteren aus Lëtzebuerg, gestuerwen den 23. Mee 1802 zu Regensburg, war Auteur, Schrëftsteller, Editeur a Geeschtlechen.
Hien ass an de Jesuittenuerden agetrueden, an huet am Kolléisch zu Lëtzebuerg enseignéiert. Hien huet a verschiddene Klouschterbibliothéike weiderstudéiert, huet zu Léck gepriedegt an huet 1773 d'Redaktioun vum Journal historique et littéraire iwwerholl, deen zu Lëtzebuerg erauskoum. De Jousef II. huet dës Zeitung 1788 verbueden, wouropshin den de Feller op Maastricht geplënnert ass, fir se vun do aus virun eraus kënnen ze ginn.
De François-Xavier de Feller war deen éischten, deen erausfonnt huet, datt dat, wat a Siwebiergen an zu Lëtzebuerg geschwat gouf, sech zimmlech geglach huet.
Fir un den de Feller z'erënnere gouf zu Bouneweg an der Stad eng Strooss no him genannt: d'Rue Xavier-de-Feller.
Parverband Leideleng
De  Parverband Leideleng gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Lëtzebuerg gehéiert a bestoung aus 3 Paren:
Charles Mathias André
De Charles Mathias André (Karl Mathias André), gebuer de 27. September 1809 zu Veianen an do gestuerwen den 20. Dezember 1891, war e lëtzebuergesche Jurist a Politiker.
De Jurist
No sengem Jurastudium zu Léck, Heidelberg, Paräis a Bréissel huet den C. M. André ufanks zu Dikrech als Affekot geschafft,. Duerno huet hien als Procureur a Riichter Carrière gemaach.
Den 19. Februar 1840 krut hie seng Nominatioun als Substitut vum Procureur an der Stad Lëtzebuerg. De 25. Februar 1843 gouf hien Untersuchungsriichter beim Bezierksgeriicht vu Lëtzebuerg mat enger Pei vun 1350 Gulden. De 14. Dezember 1844 ass den C. M. André Procureur beim Bezierksgeriicht an de 24. Juli 1848 President vum Bezierksgeriicht vu Lëtzebuerg ginn. Den 19. September 1853 gouf hien an dëser Qualitéit "conseiller-honoraire à la Cour supérieure de justice du Grand-Duché de et à Luxembourg". Den 2. November 1853 gouf hie schliisslech "Conseiller effectif à la Cour supérieure de justice ".
Déi éischt Ried op Lëtzebuergesch an der Chamber
D'Luxemburger Wort bréngt an engem Extrablat zu senger Nr. 12 vum 30. Abrëll 1848, dat méi spéit erauskoum, ee méi ausféierleche Bericht iwwer d'Sëtzung vun der Ständeversammlung vum 28. Abrëll 1848: "Um 11 Uhr wird die Sitzung eröffnet. / [S. 2] Nach dem Namensaufruf, welcher die Abwesenheit dreier Mitglieder bekundete, hat der Rapporteur H. Würth das Wort. Er verliest den Bericht der Sektionen, welche(r) mit einer Majorität von 37 gegen 33 die Vertagung der Debatte über die Beschickung der frankfurter (sic) Reichsversammlung beantragte. Sie motivirten ihren Antrag auf Incompetenz und Inopportunität. Darauf erklärte der Präsident de la Fontaine die Debatte für eröffnet. Hr. Andre (sic) hat das Wort. Nach einer kurzen Einleitung in französischer Sprache, welche dahin zielte die Landessprache in den Debatten zu gebrauchen, und welche mit einem Citat aus den guêpes des A. Karr 'les droits d'un pays peuvent se débattre en patois' endete, begann er in Luxemburger Deutsch zu sprechen. Er war ganz beredt und interessant war es wirklich, so wichtige Fragen, die er mit vollkommener Consequenz löste, in unserer Landessprache verhandeln zu hören. Sich auf das positive Staatsrecht und auf Rücksichten des National-Interesses stützend, wies er den Antrag der Sektionen ab und erklärte sich für die Beschickung der frankfurter (sic) Versammlung. Da war nun die Parthei (sic) Metz und Consorten aux abois. Tages (sic) vorher hatte dieselbe die Majorität, und ganz Ettelbrück hatte sich für ihre Meinung entschieden. N. Metz nahm das Wort; er begann: 'ich werde mich auch des Luxemburgischen bedienen, denn ich bin auch der Ansicht, daß die Stände sowohl als das Publikum alles genau verstehen sollen."
''Daraus ergiebt sich, daß man nicht Alles versteht, wenn französisch gesprochen wird. Warum bannt man also die französische Sprache nicht?, kommentéiert de Korrespondent vum "Wort"'' dës Ausso. — De Metz plädéiert fir eng Vertagung vun der Debatt. Den André widderleet deem seng Argumentatioun. Duerno schwätzt de Munchen… op Héichdäitsch.
Den Nikolaus Welter schreift iertemlecherweis dem Karl Theodor André de Merite zou, als éischten, laang virum C. M. Spoo, an der Chamber Lëtzebuergesch geschwat ze hunn. De Gottfried Fittbogen huet 1939 an engem Jonghémecht-Artikel drop higewisen, datt dat net stëmme kann, well de Karl Theodor André guer net Member vun der Constituante war. Hien huet ugeholl, datt et sech vläicht ëm de Karl Mathias André gehandelt huet, eng Hypothees, déi ë. a. vum Albert Calmes confirméiert gouf, a sech mat der Zäit duerchgesat huet, och wann alt nach deen een oder aneren de Karl Theodor André, deen iwwregens dem C. M. André säi Cousin war , als de grousse Virkämpfer fir d'Lëtzebuergesch an der Chamber duergestallt huet.
De Veianer Gemengerot huet a senger Sëtzung vum 9. November 2006 enger vun de Stroosse vun der Stad Veianen den Numm vum C. M. André ginn:"La rue passant près du Centre Culturel « Larei », liant la rue du Sanatorium à la route de Stolzembourg, portera dorénavant le nom de « rue Charles Mathias André », en mémoire du juriste et politicien viandenois, né à Vianden le 27.09.1809 et y décédé le 20.12.1891, qui s'est adressé en date du 28 avril 1848 pour la première fois dans l'histoire en langue luxembourgeoise aux députés de l'Assemblée Constituante."
Australopithecus afarensis
Den Australopithecus afarensis ass eng ausgestuerwen Aart aus der Gattung Australopithecus. Si huet ongeféier virun 3,9 Millioune Joer bis virun 3,0 Millioune Joer an Ostafrika gelieft.
Säi Gehiervolume war sou grouss wéi dee vum Schimpans an och säi Gesiicht mat der niddreger Stier, d'Schankewulsten iwwer den Aen, déi flaach Nues an d'Gebëss gläichen deem vum Schimpans.
Seng Eckzänn an d'iewescht Gebéck waren awer relativ kleng.
Aus deene sëllege Fonnten, haaptsächlech duerch d'Schanke vum Knéigelenk an duerch 69 Foussofdréck déi an Tansania fonnt goufen, léisst draus schléissen, datt den Australopithecus afarensis schonn op zwee Bee gaangen ass, wann och nach mat net ganz gestreckte Knéien.
Dat bekanntst Fossil gouf 1974 entdeckt a Lucy genannt. D'Lucy gëllt als Urahnin vun den Hominiden. 47 Schanke vu warscheinlech 207 vum Skelett goufe fonnt.
Den Numm afarensis kënnt vun Afar, enger äthiopescher Géigend.
Raymond Barre
1981 huet e kandidéiert fir franséische President ze ginn, blouf duerno Deputéierten an der Assemblée nationale. Hien huet um Institut d'Études Politiques Coursë ginn a war vun 1995 an 2001 Buergermeeschter Lyon.
Hien, dee sech selwer eng Kéier als Un homme carré dans un corps rond bezeechent huet stoung zwar de mëtt-riets Parteien no, war awer ni Member vun enger.
Canton de Notre-Dame-de-Bondeville
De Canton de Notre-Dame-de-Bondeville ass eng franséisch administrativ Andeelung am Arrondissement Rouen, am Departement Seine-Maritime an der Regioun Normandie.
Parverband Weimeschkierch-Beggen
De Parverband Weimeschkierch-Beggen gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Lëtzebuerg gehéiert a bestoung aus 2 Pare mat hire respektive Filialkierchen:
Dës 2 Paren an hir Filialkierche leien um Gebitt vun der Stad Lëtzebuerg.
Parverband Belair-Märel-Zéisseng
De Parverband Belair-Märel-Zéisseng gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Lëtzebuerg gehéiert a bestoung aus den 3 Paren:
Dës 3 Pare leien um Gebitt vun der Stad Lëtzebuerg.
Geographie vu Lëtzebuerg
Déi gréisst Distanz vun Norden no Süden (Huldang-Rëmeleng) ass 82 km, vu Westen no Oste sinn et der maximal 57 km (Pärel-Rouspert).
Grenzen
D'Grenze mat den Nopeschlänner hunn en Total vun 356 km. Dovu sinn:
De Grenzverlaf tëscht Lëtzebuerg a Frankräich geet zeréck op den Traité vu Courtrai vum 28. Mäerz 1820. D'Grenz mat der Belsch gouf duerch eng Konventioun festgehalen, déi de 7. August 1843 zu Maastricht ënnerschriwwe gouf.
D'Grenz tëscht Lëtzebuerg an Däitschland gouf de 26. Juni 1816 an engem Traité zu Oochen festgehalen. Op Grond vun engem neie Vermoosse vun der Grenz, gouf den Traité den 19. Dezember 1984 geännert an duerch e Gesetz vum 27. Mee 1988 confirméiert. D'Grenz mat Däitschland huet d'Eegenaart, datt se bei de Waasserleef e Kondominium ass, d. h. datt d'Our, d'Sauer an d'Musel ëmmer op hirer ganzer Breet zu den zwee Länner gehéieren.
Natierlech Regiounen
D'Land deelt sech an zwou geographesch Regiounen :
Extremitéiten
An der Gemeng Ëlwen läit déi héchst Plaz, Op Kneiff bei Wilwerdang mat 560 Meter an déi zweethéchst, d'Buergplaz zu Huldang mat 558,35 Meter,. Den déifste Punkt ass do, wou d'Sauer an d'Musel leeft: op der Spatz zu Waasserbëlleg, op 130 m (NG-L). D'Stad Lëtzebuerg, méi genee d'Plëss d'Arem, läit op enger Héicht vu 304 Meter.
Déi geographesch Extremitéite vum Land sinn :
Waasserleef
Ausser der Kuer, mat hiren Niewebaachen, der Rouerbaach, der Mierbaach an der Maragole, am Süde vum Land, an der Fooschtbaach am Éislek, déi an d'Meuse lafen (2 %), gehéieren all d'Waasserleef zu Lëtzebuerg zum Baseng vun der Musel (98 %).
Tour de France 1904
Den zweeten Tour de France gëtt vum 2. Juli bis de 24. Juli 1904 gefuer.
D'Affär
Als Folleg vun dësen Evenementer gëtt d'Resulat vum Tour eréischt definitiv den 2. Dezember homologéiert. Aacht Coureuren ënner hinnen déi véier Éischt aus dem Generalklassement ginn deklasséiert oder suspendéiert.
Sou kënnt et datt den Henri Cornet deen de fënneften am Generalklassement war op déi éischt Plaz rutscht an als Vainqueur deklaréiert gëtt. De Maurice Garin kritt eng Suspensioun vun zwee Joer opgedréckt (déi hie säi ganzt Liewe laang contestéiert), an de Lucien Pothier, 2. zu Paräis, gëtt liewenslänglech gespaart (dëst gëtt awer no dräi Joer erëm opgehuewen).
D'Etappen
Wéinst den Deklassementer vum 2. Dezember falen d'Etappegewënner (Garin, Pothier an Aucouturier) ewech.
Internationaalt Familljebuch
D'Internationaalt Familljebuch, dacks just Familljebuch genannt, gouf mat enger multilateraler Konventioun an d'Liewe geruff, déi den 12. September 1974 zu Paräis ënnerschriwwe gouf. Zu Lëtzebuerg gouf dës Konventioun duerch d'Gesetz vum 10. Dezember 1975 ratifizéiert.
D'Familljebuch ass en offiziellt Dokument, dat an enger Rëtsch Länner ausgestallt gëtt. Et besteet aus enger Sammlung vun Extraiten aus dem État civil, déi sech op eng Famill bezéien. Et gëtt gemenkerhand der Koppel iwwerreecht wann déi sech bestit oder bei der Gebuert vum éischte Kand, wann d'Koppel net bestuet ass. Et ka méi spéit completéiert gi bei der Gebuert vu weidere Kanner, am Fall vum Bestietnes, bei der Separatioun oder der Scheedung oder beim Doud vun den Elteren.
Buedempyramid
Buedempyramide si Sailen aus Buedem a Gestengs, déi tëscht 15 an 20 Meter héich kënne ginn, an op deenen hirer Spëtz een Deckstee läit, an de Buedem drënner, meeschtens Leem, virun Nätzt protegéiert, soudatt en haart bleift, an net sou staark ënner der Erosioun leit.
Déi bekanntst Buedempyramiden an Europa sinn déi aus dem Pustertal zu Terenten an Am Ritten bei Bolzano.
Formatiounen, déi deene gläichen, awer méi grouss sinn, well se aus méi haardem Gestengs bestinn, fënnt een a Spuenien am Massiv vum Montserrat.
Saint Helena
Saint-Helena ass eng kleng Insel am Südatlantik, 1.868 Kilometer vun Afrika ewech mat 7.460 Awunner (Stand: Juli 2005). Si gehéiert zu den Iwwerséigebidder vum Vereenegte Kinnekräich vu Groussbritannien an Nordirland. Verwaltungsméisseg gehéieren zu St. Helena och zwee aner Gebidder: d'Insel Ascension an eng kleng Inselgrupp ëm Tristan da Cunha.
Den héchste Punkt vun der vulkanescher Insel läit op 823 m (Diana's Peak). D'Klima ass mëll ozaenesch. D'Landwirtschaft huet sech fréier op den Ubau vu Fluess, dee fréier fir d'Fabrikatioun vu Postsäck fir d'Royal Mail benotzt gouf, beschränkt. Et gëtt och nach Kaffi, Geméis an Uebst ugebaut a Véi geziicht.
Geschicht
Saint-Helena ass an der Geschicht bekannt ginn, well den Napoleon Bonaparte dohi verbannt gi war a wou en och gestuerwen ass.
Deklaratioun vun de Mënschen- a Biergerrechter vu 1789
D'Deklaratioun vun de Mënschen- a Biergerrechter (Déclaration des droits de l'homme et du citoyen) ass, mat den Dekreter vum 4. an 11. August 1789 iwwer d'Ofschafung vun de feudale Rechter, ee vun de fundamentalen Texter déi vun der Assemblée nationale constituante, déi sech no de Generalstänn zesummegesat huet, gestëmmt goufen. Definitiv de 26. August 1789 adoptéiert, ass et ee vun de fundamentalen Texter fir d'Demokratie an d'Fräiheet a Frankräich. D'Deklaratioun gouf an der Preambel vun der Constitutioun vum 4. Oktober 1958 ernimmt, a si huet an der Ve République zanter den Decisioune vum Conseil constitutionnel vum 16. Juli 1971 a 27. Dezember 1973 e konstitutionelle Wäert. Si zielt zum "Bloc de constitutionnalité".
Virgeschloe gouf d'Deklaratioun vum Marquis de La Fayette.
D'Deklaratioun besteet aus enger Preambel a 17 Artikelen, déi souwuel den Eenzelen, wéi och d'Natioun behandelen. D'Gesetzer vun der sougenannter éischter Generatioun hunn haaptsächlech mat der Fräiheet ënner all hire Formen ze dinn. Domat steet si am Widdersproch zu anere Rechtsgeneratiounen, déi sech méi mat der Gläichheet beschäftegen.
Tennis
Geschicht
De franséische Virleefer vum Tennis wéi mer en haut kennen, de Jeu de Paume (mat der Handfläch gespillt), gouf a Kléischter, spéider och nach a Ballspillhäiser op engem rechteckege Feld gespillt. D'Spiller hunn de Ball op der Säit ugespillt, andeems si en iwwer d'Netz géint eng Mauer gespillt hunn, déi laanscht den Terrain verlaf ass. D'Zuschauer souze géintiwwer vun der Mauer. Linnen hunn den Terrain a 4 fofzéng Zoll (knapps véierzeg Zentimeter) breet, parallel Sträifen op béiden Netzsäiten agedeelt.
Den englesche Major Walter Clopton Wingfield huet sech 1874 seng Aart vun Tennis, dem "Sphairistike" (griichesch fir Ballspill), patentéiere gelooss. Den Tennis vun haut ass, mat verschiddene Reegelännerungen, 1877 bei den éischte Meeschterschaften zu Wimbledon (London) entstanen.
Deklaratioun vun de Mënschen- a Biergerrechter vu 1789
Geschicht
D'Konzept vun de Mënscherechter ass al, mä huet sech am Laf vun der Geschicht weiderentwéckelt. D'natierlech Rechter vum Mënsch gi schonn a reliéisen Texter ernimmt (wéi an den Zéng Geboter déi e Recht op Liewen unerkennen), an der Literatur (wéi am Theaterstéck Antigone vum Sophokles) oder an der Philosophie (wéi an den Texter vun de Stoiker).
Tennis
Geschicht
Ufanks der 1930er Jore gouf dunn de Profitennis agefouert. Doduerch konnten net méi all d'Tennisspiller un den Tournoien deelhuelen. Dat gouf allerdéngs 1968 geännert, andeems oppen Tournoien agefouert goufen. Zu där Zäit sinn dunn och déi héichdotéiert Tennis-Tournoien wéi d'US Open an d'French Open entstanen.
Den Numm "Tennis" geet op de Begrëff "tenes" zeréck, mat deem e Ballspill dat bal d'selwecht war bezeechent gouf. Anerersäits léisst sech den Urspronk vum Wuert och duerch den Imperativ Plural vum franséische Verb tenir, also "Tenez!" erklären. Dat war warscheinlech ursprénglech dozou geduecht, dem géigneresche Spiller matzedeelen, datt de Spiller mam Opschlag sech op de Schlag virbereet.
Dracula
De Grof Dracula ass eng literaresch Figur, déi duerch dem Bram Stoker säi Roman mam selwechten Numm vun 1897 bekannt gouf. Et handelt sech dobäi ëm e Vampir, dee sech vum Blutt vun de Mënschen erniert, déi dann hirersäits Vampire ginn.
Tennis
Zil vum Spill
D'Zil beim Tennis ass et, déi erfuerderlech Zuel vu Sätz ze gewannen. Dat erreecht een, andeems een de Ball sou an den Terrain vum Géigner schéisst, datt deen entweeder net méi un de Ball erukënnt oder en net méi richteg zeréckspille kann. De Ball, deen nëmmen eemol däerf optappen ier een e schléit, muss dann awer och am géigneresche Feld, zu deem och d'Linne selwer gehéieren, optappen. De Ballwiessel fänkt mam Opschlag, deen an e speziellt, méi klengt, Opschlagfeld gespillt gi muss, un. Wann de Ball am Netz oder nieft dem Opschlagfeld lant, dann däerf de Spiller et eng zweet Kéier versichen. Wann hien dann erëm e Feeler mécht, da geet de Punkt un de Géigner. Dat nennt een dann een Duebelfeeler. Wann de Ball beim Opschlag d'Netz beréiert an dann awer nach am Opschlagfeld opkënnt, muss e widderholl ginn.
Deklaratioun vun de Mënschen- a Biergerrechter vu 1789
Geschicht
Den Zylinder vum Kyros (6. Joerhonnert v. Chr.) gëtt gär als "éischt Charte vun de Mënscherechter ernimmt". 1971 huet d'UNO den Zylinder an all offiziell Sproochen iwwersetze gelooss. Den Zylinder erzielt eis vun den Theeme vun der persescher Reegel: reliéis Toleranz, Ofschafung vun der Sklaverei, Fräiheet an der Wal vum Beruff an Expansioun vum Räich.
Dracula
Den Numm Dracula inspiréiert sech um Vlad III. Drăculea (1431-1476), engem Fierscht a Siwebiergen, dee seng Géigner gär péile gelooss huet an dofir de Bäinumm Ţepeş (de Péiler) krut.
Tennis
Wéi gezielt gëtt
D'komplett Spill (Match) gëtt am Tennis a Sätz ënnerdeelt, déi dann erëm an eng gewëssen Zuel vu Spiller agedeelt ass. Ee Saz ass da gewonnen, wann de Spiller 6 oder 7 Spiller gewonnen huet, woubäi een tëscht verschidden Zenarie muss ënnerscheeden:
Dracula
De Personnage vum Dracula ass an Dosene vu Filmer ëmmer nees zum Liewen erwächt ginn.
Deklaratioun vun de Mënschen- a Biergerrechter vu 1789
Geschicht
E wichtegt Evenement an dëser Evolutioun war och d'Magna Carta (1215), déi an der angelsächsescher Welt als Basis vum aktuelle Konzept vun de Mënscherechter ugesi gëtt.
Tennis
Wéi gezielt gëtt
An engem normale Spill huet ëmmer ee vun de Spiller Opschlagrecht. Punkten an de Spiller sinn déi follgend: 0, 15, 30, 40. Wann e Spiller mat 40 Punkten deen nächste Punkt mécht, gewënnt hien d'Spill. Bei 40:40 gëtt et eng Ausnam. Dëse Spillstand, och nach Deuce genannt, féiert dozou, datt sou laang weidergespillt gëtt, bis datt ee Spiller e Virspronk vun op d'mannst zwéi Punkten huet. Wann ee Spiller den éischte Punkt nom Gläichstand gewënnt, dann huet en de Virdeel ("Avantage"). Wann hien dann de follgende Punkt verléiert, da gëtt et erëm e Gläichstand.
Deklaratioun vun de Mënschen- a Biergerrechter vu 1789
Geschicht
E groussen Deel dovun huet den Thomas Jefferson fir d'Deklaratioun vun de Mënscherechter déi hien an d'Onofhängegkeetserklärung vun de Vereenegte Staaten agebaut huet, iwwerholl (4. Juli 1776).
Tennis
Geschicht vun der Zielweis
Déi bekanntst Zielweis ass déi aus dem 14. Joerhonnert, déi op Spillwette mat Suen a Frankräich zeréckgeet. So huet een zum Beispill e groussen Denier gesat, also 15 Denieren. An engem Saz, deen deemools dacks 4 Spiller gedauert huet, huet een also véiermol 15 Deniere gesat. Warscheinlech gouf "45" am 16. Joerhonnert aus Kamouditéit a "40" ëmgeännert.
Deklaratioun vun de Mënschen- a Biergerrechter vu 1789
D'Deklaratioun an hiren Inhalt
D'Nationalversammlung, déi sech als constituante deklaréiert huet, huet beschloss eng Erklärung opzesetzen. D'Diskussioune sinn den 9. Juli 1789 lassgaangen, an hunn de 26. August zu enger Wal gefouert, ënner dem Afloss vum Drëtte Stand an dem liberalen Adel. Ratifizéiert gouf den Text vum Louis XVI. eréischt de 5. Oktober, ënner dem Drock vun der Assemblée an dem Vollek wat bis op Versailles komm ass. D'Deklaratioun vu 1789 sollt als Preambel fir d'éischt Constitutioun vun der Franséischer Revolutioun zielen, déi 1791 adoptéiert gouf. D'Deklaratioun gouf den 3. November 1789 vum Kinnek promulgéiert.
Hypertext Markup Language
HTML steet fir Hypertext Markup Language. HTML gëtt och dacks als Hypertext bezeechent. Et ass e Quelltext deen duerstellt, wéi geschriwwen Zeechen oder Biller strukturell a logesch op enger Säit presentéiert ginn.
Tennis
Geschicht vun der Zielweis
Den alfranséische Sol (spéider Sou) huet als Mënzeenheet gedéngt. De Sol war am Mëttelalter eng Rechnungseenheet fir 12 Pfenneg (am alfranséischen Denier). Am 14. Joerhonnert gouf déi Mënz mat engem Wäert vu 15 Deniere produzéiert.
Hypertext Markup Language
HTML ass d'Grondlag vum World Wide Web, an et ass och den Internet-Browser, deen dës Sprooch liest, a strukturéiert duerstellt. Si kann och Metainformatiounen enthalen an Hyperlinke begräifen, déi duerch Uklicken d'Méiglechkeet ginn, aner Websäiten opzeruffen.
Deklaratioun vun de Mënschen- a Biergerrechter vu 1789
D'Deklaratioun an hiren Inhalt
D ' Constituants hunn et fir néideg empfonnt, en Text ze stëmmen, deen d'generell Prinzipië mat souveränerem Wäert ernimme géif, fir hir Aktioun ze legitiméieren. Den Text huet och hire Programm resuméiert, an d'konstitutionell Aarbecht virbereet.
Tennis
Geschicht vun der Zielweis
Déi zweet Versioun bezitt sech op d'Linne vum Terrain. All Kéier wann e Spiller beim Jeu de Paume ee Punkt gemaach huet, konnt hien eng Sträif méi no un d'Mëtt vum Terrain réckelen. D'Spill huet un der 0 Zoll-Linn ugefaangen. Huet e Spiller ee Punkt gewonnen, huet e sech bei d'15 Zoll-Linn viru beweegt, dunn zur 30 Zoll-Linn an dann zur 45 Zoll-Linn. Dunn eréischt huet hien d'Spill gewonnen. Well d'45 Zoll-Linn awer ze no um Netz war, gouf se ëm 5 Zoll gekierzt, also op 40 Zoll.
"0" gëtt am Tennis mam englesche Wuert "Love" gezielt. Den Urspronk vun dësem Wuert besteet warscheinlech an der Riedensaart "to do something for love", also eppes fir näischt maachen. E Spill an deem de Géigner kee Punkt gemaach huet, gëtt dohier dacks Love Game genannt. Aner Quelle ginn un, datt d'Wuert "Love" vum franséische Wuert "l'oeuf" kënnt, dat representativ fir d'0 op der Punktentafel war.
Bei engem Tennismatch ass keng Zäit festgesat.
Hypertext Markup Language
E Browser erlaabt et, fir sech de Quelltext unzekucken an d'Struktur vun der Säit z'änneren. D'HTML-Sprooch ass net definitiv festgeluecht, mä ass entwécklungsfäeg.
Deklaratioun vun de Mënschen- a Biergerrechter vu 1789
D'Deklaratioun an hiren Inhalt
Wat den Inhalt ugeet, sou huet sech d'Deklaratioun un hire Virgänger inspiréiert, virun allem deene vun de verschiddenen amerikanesche Staaten, déi selwer vu Locke (Two Treatises of Government, 1690) a Montesquieu (De l'Esprit des Lois, 1750) beaflosst waren. D'Deklaratioun vun de Mënschen- a Biergerrechter huet sech och un d'Theeme vun de Remonstranze vun de Parlamenter gehalen. Si huet de liberalen Individualismus resuméiert, dee sech am Laf vun de Joerhonnerten entwéckelt huet. Et war en Text deen an d'Vergaangenheet gekuckt huet, mam prezisen Zil, den Ancien Régime ideologesch ofzeschafen.
Si hass universell an un d'Zukunft orientéiert. D'Constituants hunn d'Rechter deklaréiert, déi all Individuum vun Natur aus huet (« droits inhérents à la nature humaine » ). Et war den Aboutissement vun der Philosophie vun de Lumières vum 18. Joerhonnert, déi Richtung Universalismus an Abstraktioun gedréit goufen.
D'Preambel gouf ënner dem Afloss vum Mirabeau a vum Mounier, Deputéierte vum Drëtte Stand deen de Ballhauseed adoptéiere gelooss hat, Chef vun de « Monarchiens » an Unhänger vun enger konstitutioneller Monarchie wéi an England, opgesat. De Mirabeau huet en duebelt Spill gespillt, well hien engersäits d'Prinzipië vun der Revolutioun affirméiert a geschützt huet, a gläichzäiteg vun der Monarchie bezuelt gouf, fir hir Interessen ze schützen. Den « Être suprême » gouf am Laf vun de Sëtzungen derbäigesat, well d'Majoritéit vun de Bierger Chrëschte waren. D'Preambel gëtt am Artikel 2 weidergefouert, deen d'natierlech Rechter vum Mënsch opzielt, no der Usiicht vum Liberalismus vum 18. Joerhonnert: Déi natierlech Rechter si méi al wéi d'etabléiert Muecht, si gëllen zu jiddwer Zäit an op all Plaz.
Vill Artikele befaasse sech mat der Fräiheet: den Artikel 1 (« Les hommes naissent et demeurent libres et égaux en droits »), d'Artikele 4 a 5 (déi versichen d'Fräiheet ze definiéieren, déi nëmmen duerch d'Gesetz limitéiert ass, an definéiert gëtt mat « tout ce qui ne nuit pas à autrui »), d'Artikele 7, 8 an 9 (déi de Charakter vun der invidueller Fräiheet preziséieren), d'Artikelen 10 an 11 (Meenungsfräiheet, Pressefräiheet). D'Gläichheet gëtt am éischten Artikel ernimmt, d'Gläichheet virun de Steieren am Artikel 13, d'Gläichheet virum Gesetz am Artikel 6.
De Besëtz ass en individuellt Recht, « inviolable et sacré » (Artikel 2). Laut dem Artikel 17, « Nul ne peut être privé de la propriété sauf nécessité publique légalement constatée et sous condition d'une juste et préalable indemnité ». D'Artikelen, déi de Bierger an der Organisatioun vum politesche System definéieren, si méi vague, a géint den Ancien Régime gedréint. Laut dem Artikel 6 ass d'Gesetz d'Expressioun vum generelle Wëllen, d'Expressioun vun der Souveränitéit déi d'Source fir d'ëffentlech Muecht duerstellt, déi laut dem Artikel 16 opgedeelt ass (« séparation des pouvoirs »). Laut dem Artikel 13 gëtt d'Steier vum Vollek oder senge Vertrieder gestëmmt. Laut dem Artikel 15 sinn d'publik Agente fir hir Administratioun responsabel, a musse sech virun der Gesellschaft rechtfertegen. Sozial Rechter ginn net ernimmt.
Posteritéit vum Text
Dës Deklaratioun vun de Mënschen- a Biergerrechter huet de Wee fir zukünfteg Regimmer opgemaach, ouni datt sech d'Auteuren däers bewosst waren. All Konzeptioun vu Muecht a vum Mënsch ass wäit ewech vun der chrëschtlecher Traditioun (wat paradox an engem chrëschtleche Land wéi Frankräich ass). D'Deklaratioun schléit e republikaneschen Toun un: d'Wierder « citoyen » an « Nation » ersetzen d'Wierder « Roi » a « Monarchie ». D'Redakteren hunn awer nach net un eng Republik geduecht, wéi den Text geschriwwe gouf. Ausserdeem schléit si och den demokrateschen Toun un: d'Gläichheet virum Gesetz ass ee Prinzip dovun, och wa sech d'Deputéiert éischter zu enger Oligarchie orientéiert hunn.
D'Constituants hu mat generellen Iddie gespillt, a méi mat theoreetesche Konzepter wéi datt si déi konkreet Konditioune fir e Vollek ze gouvernéiere kannt hunn. Si hu Prinzipien no hiren Usiichten an Interessen opgestallt. Den Text gouf vun alle Regimmer héichgehalen, déi sech der republikanescher Traditioun ugeschloss hunn, mä et gouf näischt iwwer d'konkreet Uwendung vun der Deklaratioun gesot.
Roger Leiner
De Roger Leiner, gebuer den 2. Februar 1955 zu Wolz a gestuerwen den 29. Dezember 2016 zu Ettelbréck, war e lëtzebuergesche Comicszeechner, Illustrateur a Karikaturist.
Deklaratioun vun de Mënschen- a Biergerrechter vu 1789
Posteritéit vum Text
D'Deklaratioun vu 1789 huet am 19. Joerhonnert vill änlech Texter an Europa an a Latäinamerika inspiréiert. D'franséisch revolutionär Traditioun gouf och an der Europäescher Mënscherechtskonventioun presentéiert, déi de 4. November 1950 zu Roum ënnerschriwwe gouf.
Roger Leiner
No sengem Lycée zu Dikrech huet de Roger Leiner op der "Université des Sciences Humaines" zu Stroossbuerg Arts plastiques studéiert. Vun 1979 bis 1986 war hie Staatsbeamten am Wirtschaftsministère. Duerno war hien haaptberufflech Zeechner a Karikaturist.
Ufanks vun den 1980er Joren huet hie fir d'Filmrubrik am Tageblatt gezeechent, an zanter dem Dezember 1982 huet en all Woch Karikature fir d'Lëtzebuerger Land gemoolt.
Deklaratioun vun de Mënschen- a Biergerrechter vu 1789
Weltierwen
Zanter 2003 goufen all d'Dokumenter, déi mat der Déclaration des Droits de l'homme et du citoyen ze dinn hunn, vun der Unesco op d'Lëscht vun de Weltierwe gesat.
All dës Dokumenter sinn haut an den Nationalarchiver an an der Nationalbibliothéik  ze fannen.
Roger Leiner
Vun 1987 bis 2014 huet hien zesumme mam Lucien Czuga de Superjhemp erausbruecht.
Aner Wierker vun him a vum Lucien Czuga sinn:
Ausserdeem huet de Roger Leinert eng Abberzuel vun Illustratioune fir Pechbiller, Buchcoveren, Schoulbicher, Plakater, Invitatiounen, Reklammen, asw. gezeechent,
Hie war bestuet a Papp vun dräi Kanner.
Bësch
E Bësch ass eng gréisser Usammlung vu Beem mat Traisch an Ënnerholz, déi entweeder natierlech gewuess oder vum Mënsch, da meeschtens a Monokultur, ugeplanzt goufen. E Bësch ass en Ekosystem, wou, ausser de Beem, eng ganz Rëtsch vun Organismen dra liewen.
Jee no Klimazone gëtt et verschidden Zorte vu Bëscher, vum tropesche Reebësch bis hin zu der Taiga ëm de Polarkrees.
Zu Lëtzebuerg, dat zu 34,3 % mat Bëscher bedeckt ass, si ronn 70 % Lafbëscher, wouvu Bichen an Eechen déi geleefegst Beem sinn.
Yves Lacoste
Den Yves Lacoste, gebuer de 7. September 1929 zu Fès a Marokko, ass e Geograph an e Spezialist fir Geopolitik.
Den Yves Lacoste war vun 1968 un Professer fir Geopolitik op der Université Paris VIII, der fréierer Université de Vincennes, wou hien de Centre de recherches et d'analyses géopolitiques an d'Doktoratsformatioun fir Geopolitik dirigéiert huet.
Camille Wampach
De Camille Wampach, gebuer den 28. August 1884 zu Esch-Uelzecht, a gestuerwen de 7. August 1958, war e lëtzebuergeschen Historiker.
Canton d'Amiens 2e (Nord-Ouest)
De Canton d'Amiens-2e (Nord-Ouest) ass eng fréier franséisch administrativ Andeelung am Arrondissement Amiens, am Departement Somme an der Regioun Hauts-de-France.
Camille Wampach
No senger Première an der Stad goung de Camille Wampach an de Seminaire a gouf 1908 zum Geeschtleche geweit. Hie koum als Prefekt an den Iechternacher Kolléisch. Mä do huet et en net laang gehalen, e goung op Berlin op d'Universitéit studéieren. 1921 war hien erëm zeréck am Land als Paschtouer zu Hamm.
1933 gouf hien Dozent fir westlech Geschicht op der Universitéit zu Bonn an 1935 gouf hien do Honorarprofesser. 1941 huet hien de Görres-Präis refuséiert a gouf dofir 1942 entlooss. Hien huet sech op Iechternach zeréckgezunn, wou en d'Archiver studéiert huet. 1946 gouf hien nees zu Bonn Professer.
Nom Zweete Weltkrich huet hie virun u sengem Liewenswierk geschafft, dem "Urkunden- und Quellenbuch zur Geschichte der altluxemburgischen Territorien bis zur burgundischen Zeit", deem säin éischte Band 1935 erauskoum war. 1951 koum den 8. Band eraus, dee ganz iwwer Iechternach ass. Mat Iechternach huet hie sech besonnesch verbonne gefillt: schonn 1915 huet hien iwwer d'Grondherrschaft vum Klouschter Iechternach geschriwwen an 1930 e Quellebuch iwwer d'Iechternacher Geschicht publizéiert. 1953 koum e Buch vun him iwwer de Willibrord eraus.